*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv. 50. §-a szerint minősített*** *többség szükséges,*

*az előterjesztés* ***nyilvános ülésen tárgyalható****!*

*191. számú előterjesztés*

Bátaszék Város Önkormányzat Képviselő-testületének 2022. szeptember 28-án

16 órakor megtartandó ülésére

a helyi önkormányzati képviselők és bizottsági tagok tiszteletdíjairól és egyéb juttatásairól szóló önkormányzati rendelet módosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző    **Törvényességi ellenőrzést végezte:** dr. Firle- Paksi Anna aljegyző  **Tárgyalja:**  valamennyi bizottság |

**Tisztelt Képviselő- testület!**

A T. Képviselő- testület a 216/2022. (IX. 19.) önkormányzati határozata e) pontjában arról döntött, hogy

*„felkéri a jegyzőt, hogy a soron következő testületi ülésre készítse elő a helyi önkormányzati képviselők és bizottsági tagok tiszteletdíjairól és egyéb juttatásairól szóló 14/2014. (XI. 17.) önkormányzati rendelet módosítását úgy, hogy a képviselői és bizottsági tiszteletdíjak 2022. október 1. napjától 2024. szeptember 30. napjáig kerüljenek felfüggesztésre.”*

A határozatnak megfelelően előkészített rendelet tervezet jelen előterjesztés melléklete.

A képviselők és a külsős bizottsági tagok fenti időtartamra vonatkozó tiszteletdíjáról készített kimutatás szintén az előterjesztés melléklete. A határozati javaslat elfogadásával a 2022. évi tiszteletdíjak összegének költségvetésen belüli átcsoportosítására kerül sor.

Kérem az előterjesztés megvitatását.

***HATÁSVIZSGÁLAT***

**a helyi önkormányzati képviselők és bizottsági tagok tiszteletdíjairól és  
egyéb juttatásairól szóló 14/2014. (XI. 17.) önkormányzati rendelet módosításáról szóló rendelet-tervezethez**

A rendelet megalkotására a 216/2022. (IX. 19.) önkormányzati határozatban meghatározott kezdeményezés alapján kerül sor.

**Részletes indokolás:**

1. §-hoz: a tiszteletdíjak kifizetését 2022. október 1. napjától 2024. szeptember 30. napjáig felfüggeszti

2. §-hoz: A felfüggesztést 2024. szeptember 30. napjával megszünteti.

3. §-hoz: Hatályba léptető és hatályon kívül helyező rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** a rendelet megalkotásával keletkezett megtakarítás az általános tartalékot növeli

**Környezeti és egészségügyi következmények:** nincs

**Adminisztratív terheket befolyásoló hatása:** minimális

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** nincs

**Véleményeztetés:** valamennyi bizottság

***H a t á r o z a t i j a v a s l a t :***

**Bátaszék Város Önkormányzatának költségvetésében történő forrás átcsoportosításra**

Bátaszék Város Önkormányzatának Képviselő-testülete a helyi önkormányzatiképviselők és bizottsági tagok tiszteletdíjairól és egyéb juttatásairól szóló 14/2014. (XI. 17.) önkormányzati rendelet módosításáról szóló …/2022. (IX. 29.) önkormányzati rendeletre tekintettel a képviselői tiszteletdíjak személyi jellegű kiadásaira 2022 október 1. napjától 2022. november 30. napjáig, betervezett 1.005.282 Ft előirányzatot átcsoportosítja az általános tartalék előirányzatára.

*Határidő:* 2022. október 1.

*Felelős:* Dr. Bozsolik Róbert polgármester

*Határozatról értesül:*

Bátaszéki KÖH pénzügyi iroda

Bátaszéki KÖH városüz.-i iroda